CELEX: 62005CA0426
Language: da
Date: 2008-02-21 00:00:00
Title: Sag C-426/05: Domstolens dom (Anden Afdeling) af 21. februar 2008 — Tele2 Telecommunication GmbH mod Telekom-Control-Kommission (anmodning om præjudiciel afgørelse fra Verwaltungsgerichtshof — Østrig) (Elektronisk kommunikation — net og tjenester — fælles retsregler — artikel 4 og 16 i direktiv 2002/21/EF (rammedirektivet) — påklage — markedsanalyseprocedure)

12.4.2008   
            
            
               DA
            
            
               Den Europæiske Unions Tidende
            
            
               C 92/3
            
         Domstolens dom (Anden Afdeling) af 21. februar 2008 — Tele2 Telecommunication GmbH mod Telekom-Control-Kommission (anmodning om præjudiciel afgørelse fra Verwaltungsgerichtshof — Østrig)
   (Sag C-426/05) (1)
   
   (Elektronisk kommunikation - net og tjenester - fælles retsregler - artikel 4 og 16 i direktiv 2002/21/EF (rammedirektivet) - påklage - markedsanalyseprocedure)
   (2008/C 92/04)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøger: Tele2 Telecommunication GmbH
   
      Sagsøgt: Telekom-Control-Kommission
   Sagens genstand
   Anmodning om præjudiciel afgørelse — Verwaltungsgerichtshof — fortolkning af artikel 4, stk. 1, og artikel 16, stk. 3, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) — markedsanalyseprocedure — begrebet »berørte« parter — national ret, hvorefter kun en virksomhed, som er adressat for beslutningen om at indføre, ændre eller ophæve specifikke forpligtelser, har status som »berørt part«, under udelukkelse af konkurrerende virksomheder
   Konklusion
   
               1)
            
            
               Begrebet »berørt« bruger eller virksomhed som omhandlet i artikel 4, stk. 1, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (»rammedirektivet«) og »berørt« part som omhandlet i direktivets artikel 16, stk. 3, skal fortolkes således, at dette kan omfatte ikke alene en (tidligere) stærk virksomhed på det relevante marked, der er genstand for en beslutning fra en national tilsynsmyndighed, truffet under en markedsanalyseprocedure som omhandlet i direktivets artikel 16, og som er adressat herfor, men også de brugere og konkurrerende virksomheder til en sådan virksomhed, som ikke selv er adressater for beslutningen, men hvis rettigheder påvirkes ugunstigt af beslutningen.
            
         
               2)
            
            
               En national bestemmelse, som under en administrativ procedure, der ikke har karakter af tvistemål, kun anerkender en (tidligere) stærk virksomhed på det relevante marked, over for hvilken specifikke forpligtelser er indført, ændret eller ophævet, som part, er i princippet ikke i strid med rammedirektivets artikel 4. Det tilkommer imidlertid den forelæggende ret at sikre sig, at den nationale procesret beskytter de rettigheder, som brugere og virksomheder, som er konkurrenter til en (tidligere) stærk virksomhed på det pågældende marked, har i henhold til fællesskabsretten, på en måde, som ikke er mindre gunstig end med hensyn til beskyttelsen af tilsvarende nationale rettigheder, og som ikke hæmmer effektiviteten af den retlige beskyttelse af de nævnte brugere og virksomheder, som er sikret ved artikel 4 i direktiv 2002/21.
            
         
      (1)  EUT C 22 af 28.1.2006.